มีเพศสัมพันธ์ตอนประจำเดือนใกล้หายแล้วหลั่งในแต่กินยาคุมฉุกเกินไป พออีกวันก็มีอะไรกันอีกหลั่งในไม่กินยาอะไรใดๆ พอมาอีกวันนึงมีเลือดกระปริบกระปรอยออก ตอนนี้ปวดท้องน้อยมาเดือนกว่าๆแล้วปวดแบบประจำเดือนจะมาแต่ไม่มาซักที มีโอกาสท้องมั้ยคะ
สวัสดีค่ะ หากวันที่มีเพศสัมพันธ์นั้น นับได้ไม่เกิน 7 วันจากวันแรกที่มีประจำเดือนมา จะถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมาก ซึ่งอาจไม่จำเป็นต้องทานยาคุมฉุกเฉินก็ได้ แต่หากเลย 7 วันไปแล้ว โอกาสที่จะตั้งครรภ์อาจมีได้ อย่างไรก็ตาม หากถึงกำหนดที่ประจำเดือนในรอบถัดไปจะต้องมาแล้ว แต่ยังไม่มา และได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะดังนั้น การที่ประจำเดือนไม่มา จึงอาจเกิดจากสาเหตุอื่นๆ ได้ เช่น1. ผลของยาคุมฉุกเฉิน ทำให้ประจำเดือนมาช้ากว่าปกติได้2. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย3. มีมดลูกอักเสบ ซึ่งจะทำให้มีปวดท้องน้อย และมักมีตกขาวที่ผิดปกติร่วมด้วยแนะนำให้รอประจำเดือนไปอีกซักระยะ หากประจำเดือนยังคงไม่มา แลยังคงมีอาการปวดท้องน้อย หรือมีตกขาวที่ผิดปกติ ก็ควรไปพบแพทย์เพื่อตรวจหาสาเหตุค่ะ